Mykolas Eustachijus Brenšteinas

Mykolas Eustachijus Brenšteinas (, 1874 m. spalio 2 d. Telšiai – 1938 m. kovo 29 d. Vilnius) – Lietuvos, daugiausia Žemaitijos istorijos ir kultūros tyrinėtojas, archeologas, etnografas, bibliotekininkas. Rašė lenkų kalba.

Biografija 
Nuo 1910 m. gyveno Vilniuje, dirbo laikraštyje „Goniec Wileński“, vėliau, iki 1915 m. – „Kurier Litewski“. 1916–1919 m. Lenkų draugijos visuomenės darbui remti (Towarzystwo popierania pracy spolnecznej) Statistikos skyriaus vedėjas. 1919–1938 m. Vilniaus universiteto bibliotekos bibliotekininkas, 1925–1938 m. Rankraščių, raižinių ir natų skyriaus ir Vilniaus mokslo bičiulių draugijos muziejaus vedėjas, prie muziejaus įsteigė Etnografijos skyrių.

Mokslinė veikla 
Nuo 1893 m. Sankt Peterburgo, Krokuvos, Varšuvos laikraščiuose paskelbė apie 300 mokslinių straipsnių apie Lietuvos kultūrą, istoriją, bibliotekininkystę ir bibliografiją. Žemaitijoje savo surinktos kolekcijos – archeologijos, etnografijos, istorijos rinkinius atidavė Vilniaus mokslo bičiulių draugijos muziejui, kitą dalį (tautiniai drabužiai ir raižiniai) – Varšuvos etnografijos muziejui, Viekšnių valsčiuje surinktą moteriškų drabužių kolekciją – Krokuvos muziejui. Parengė knygą apie Lietuvos mokslo, švietimo, meno ir kt. draugijas (1914 m.).

Bibliografija 
 Žemaičių kryžiai ir koplyčios (Krzyże i kapliczki żmudzkie), 1906 m.
 Lietuviškieji spaudiniai (Druki litewskie), 1906 m.
 Vilniaus universiteto biblioteka iki 1832 m. (Biblioteka uniwersytecka w Wilnie do r. 1832 m.), 1922, 2 leid. 1925 m.
 Mokyklos teatras Kražiuose, Žemaitijoje (Teatr szkolny w Krożach na Żmudzi), 1925 m.
 Liejybos istorijos buvusioje Lietuvos Didžiojoje Kunigaikštystėje apybraiža (Zarys dziejów ludwisarstwa na ziemiach b. W. Ks. Litewskiego), 1924 m.
 Lietuviškos dainos, užrašytos Adomo Mickevičiaus (Dajny litewskie zapisanie przez Adama Mickiewicza), su J. Otrembskiu, 1927 m.
 Adomo Mickevičiaus kūrinių, išverstų į lietuvių k., bibliografija (Bibliografia utworów Adama Mickiewicza przeuożonych najeż, litewski), 1927 m.
 Filomatas Kražiuose (Janas Sobolevskis) 1821–1823 m. (Filomata w Krożach (Jan Sobolewski) 1821–1823 m.), 1929 m.
 Adomas Honoris Kirkoras, 193 m.
 Dionizas Poška (Dionizy Paszkiewicz), 1934 m.

Šaltiniai 

Lietuvos archeologai
Lietuvos bibliotekininkai
Lietuvos kultūrologai
Lietuvos etnografai